**PREKIŲ PIRKIMO-PARDAVIMO SUTARTIS**

20\_\_ m. \_\_\_\_\_ mėn. \_\_\_ d.

Vilnius

**Viešoji įstaiga „LIETUVOS NACIONALINIS RADIJAS IR TELEVIZIJA“**,juridinio asmens kodas 124241078, buveinės adresas S. Konarskio g. 49, 03123 Vilnius (toliau – **Pirkėjas**), atstovaujama [*įrašyti*], veikiančio pagal [*pasirinkti* 2019-04-18 generalinio direktoriaus įsakymą Nr. 1RA-68 „Dėl viešosios įstaigos Lietuvos nacionalinio radijo ir televizijos reglamento patvirtinimo“ *arba* įstaigos įstatus],

ir

[*įrašyti*]**,**  juridinio asmens kodas [*įrašyti*], buveinės adresas [*įrašyti*] (toliau – **Tiekėjas**), atstovaujama [*įrašyti*], veikiančio pagal [*įrašyti*], kita šalis,

toliau Tiekėjas ir Pirkėjas kartu vadinami Šalimis, o atskirai – Šalimi.

**ATSIŽVELGDAMOS Į TAI, KAD:**

1. 20\_\_ m. \_\_\_\_\_\_ mėn. \_\_ d. *vertės skelbiamos apklausos būdu* buvo atliktas prekių viešasis pirkimas [*įrašyti pirkimo numerį*] dėl **duomenų apdorojimo sistemos Quantum xcellis stornext funkcionalumo išplėtimo licencijų** įsigijimo (toliau – **Pirkimas**);
2. Tiekėjo pasiūlymas Pirkimo procedūros metu buvo pripažintas pasiūlymu, laimėjusiu Pirkimą (toliau – **Pasiūlymas**);
3. Tiekėjas ketina tiekti prekes Pirkėjui pagal Pirkimo dokumentus ir šią Prekių pirkimo-pardavimo sutartį (toliau – **Sutartis**);

**TODĖL** Šalys susitarė ir sudarė šią Sutartį.

* 1. **SUTARTIES OBJEKTAS**

1. Tiekėjas įsipareigoja Sutartyje numatytomis sąlygomis perduoti Prekes, numatytas sutarties Priede Nr. *[....]* (toliau – **Prekės**), o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais.
2. Prekių komplektiškumas turi atitikti suderinto asortimento reikalavimus.
   1. **PREKIŲ KIEKIS IR KAINA**
3. Numatomos įsigyti Prekės, jų kiekiai bei Prekių kaina nurodyti Sutarties Priede Nr. *[....].*
4. Sutarčiai taikomas kainos apskaičiavimo būdas:

4.1. **Fiksuotos kainos kainodara:**

4.1.1. Sutarties vertė yra *[nurodyti sumą skaičiais (žodžiais)]* Eur, be pridėtinės vertės mokesčio (toliau – PVM). PVM sudaro *[nurodyti sumą skaičiais (žodžiais)]* Eur, Sutarties kaina yra *[nurodyti sumą skaičiais (žodžiais)]* Eur su PVM. Šioje Sutartyje Pradinė Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį.

1. **Sutarties kainos / įkainių perskaičiavimas taikant peržiūros taisykles:**

Sutarties kaina / įkainiai bus perskaičiuojami:

* 1. **dėl PVM tarifo pasikeitimo:**
     1. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM. Perskaičiavimas įforminamas Susitarimu ne vėliau kaip per 10 (dešimt ) kalendorinių dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina/įkainis taikoma (-as) už tą Prekių dalį, kurios bus tiekiamos nuo Šalių pasirašyto Susitarimo įsigaliojimo dienos arba Susitarime nurodytos dienos [nereikalingą ištrinti].
  2. **dėl kitų mokesčių, lemiančių Prekių kainos pokytį, pasikeitimo [nurodyti mokesčius, dėl kurių bus atliekamas perskaičiavimas:**
     1. Netaikoma.
  3. **dėl kainų lygio pokyčio:**
     1. Netaikoma.
  4. **pagal Prekių grupių kainų pokyčius:**
     1. Netaikoma.

5.5. **Sutarties kainos / įkainių apskaičiavimas taikant kiekio (apimties) keitimo taisykles:**

5.5.1. Netaikoma.

* 1. **PREKIŲ KOKYBĖ**

1. Prekės ir Prekių kokybė turi atitikti Sutartyje, Priede Nr. *[....]* nurodytus reikalavimus ir teisės aktų, reglamentuojančių Prekių kokybės, saugos, tiekimo reikalavimus bei standartus.
2. Paaiškėjus paslėptiems ir kitiems Prekių trūkumams ar jei Prekės neatitinka Sutarties reikalavimų, Tiekėjas privalo nuo pranešimo apie trūkumus gavimo dienos:
   1. per protingą terminą, bet ne ilgiau kaip per 3 darbo dienas Prekių trūkumus pašalinti;
   2. per protingą terminą, bet ne ilgiau kaip per 3 darbo dienas, Prekes pakeisti naujomis, jeigu Prekių trūkumų negalima pašalinti.
3. Prekių trūkumais laikomi neatitikimai Pirkimo sąlygų reikalavimams ir teisės aktams, reglamentuojantiems Prekių kokybę ir (ar) tiekimą, įskaitant:
   1. negalėjimą Prekių ar jų atskirų sudedamųjų dalių naudoti pagal tiesioginę paskirtį;
   2. Prekių neatitikimą Tiekėjo Pasiūlyme pateiktai informacijai;
   3. Prekių pažeidimus ir kitus defektus, atsiradusius ne dėl Pirkėjo kaltės.
4. Esant Pirkėjo abejonėms dėl Prekių kokybės perdavimo-priėmimo metu, Pirkėjas gali skirti nepriklausomą Prekių kokybės ekspertizę. Jei ekspertizės metu nustatoma, kad Prekės nekokybiškos – ekspertizės išlaidas apmoka Tiekėjas, jei Prekės kokybiškos – Pirkėjas. Šalys susitaria, kad tokios ekspertizės išvados joms bus privalomos. Prekių kokybės ekspertizės atlikimo metu Prekių trūkumų pašalinimui nustatytų terminų skaičiavimas sustabdomas.
   1. **PREKIŲ PRISTATYMO TERMINAI IR PERDAVIMO-PRIĖMIMO TVARKA**
5. **Prekių pristatymo terminas, kai Prekės pristatomos vienu kartu.**
   1. Tiekėjas Prekes įsipareigoja pristatyti šiuo adresu: S. Konarskio g. 49, 03123 Vilnius ne vėliau kaip per 1 (vieną) mėnesį skaičiuojant nuo sutarties įsigaliojimo dienos.
6. **Prekių (ar jų dalies) pristatymo termino pratęsimas**
   1. Prekių pristatymo terminas gali būti pratęstas 1 (vieną) kartą ne daugiau kaip 1 (vieną) mėnesį sutartyje nurodyta tvarka ir sąlygomis esant šioms aplinkybėms, jeigu pateikiami aplinkybių egzistavimą patvirtinantys dokumentai:
      1. Tiekėjas negali vykdyti Sutartyje numatytų įsipareigojimų dėl Užsakovo neveikimo ar netinkamo veikimo, turinčio įtakos Tiekėjo įsipareigojimų įvykdymui laiku;
      2. rinkoje egzistuoja Prekių ar jų komplektuojamų dalių trūkumas;
      3. iškilo Prekių ar jų komplektuojamų dalių transportavimo problemos
7. Susiklosčius aplinkybėms, kad Šalis negali įgyvendinti savo įsipareigojimų pagal Sutartį dėl nuo Šalies nepriklausančių aplinkybių susijusių su teisės aktais, nustatančiais laikinus imperatyvius apribojimus, dėl kurių Tiekėjas negali tiekti Prekių, o Pirkėjas negali priimti Prekių nepažeidžiant teisės aktų reikalavimų, Prekių pristatymas stabdomas iki tokių teisės aktais numatytų imperatyvių apribojimų pasibaigimo. Pirkėjas nekompensuoja Tiekėjui dėl tokio sustabdymo kilusių Tiekėjo išlaidų. Jei Prekių pristatymo sustabdymas trunka ilgiau nei 90 (devyniasdešimt) dienų, Šalis turi teisę nutraukti Sutartį.
8. **Užsakymų teikimo tvarka:**

13.1. Užsakymas laikomas pateiktu nuo Sutarties įsigaliojimo momento.

1. **Dėl Prekių pristatymo dalimis vertės / apimties**
   1. Netaikoma.
2. **Kartu su Prekėmis pateikiami dokumentai**

15.1. Prekių perdavimo–priėmimo akto, kaip atskiro dokumento, nereikalaujama. Šalys susitaria, kad Prekių perdavimo–priėmimo aktu laikoma Sąskaita.

1. Pirkėjo atsakingas už Sutarties vykdymą asmuo Tiekėjo pateiktą pristatytų prekių perdavimo ir priėmimo aktą pasirašo ne vėliau kaip per 5 (penkias) darbo dienas arba per šį terminą raštu pateikia Tiekėjui motyvuotą paaiškinimą, kuriame išdėstomi nustatyti trūkumai ir nurodomi protingi, bet ne ilgesni kaip 3 darbo dienų terminai trūkumams pašalinti. Tiekėjas Prekių trūkumus pašalina savo sąskaita ir teikia naują pristatytų Prekių perdavimo ir priėmimo aktą.
2. Pirkėjo atsakingam už Sutarties vykdymą asmeniui pasirašius pristatytų Prekių perdavimo ir priėmimo aktą, Tiekėjas ne vėliau kaip kitą darbo dieną Pirkėjui pateikia PVM sąskaitą faktūrą.
   1. **APMOKĖJIMO UŽ PREKES TVARKA IR TERMINAI**
3. Pirkėjas Tiekėjui sumoka už tinkamas, tinkamai ir laiku pristatytas Priede Nr. *[....]* nurodytas Prekes per 30 (trisdešimt) dienų nuo PVM sąskaitos faktūros gavimo dienos. Tiekėjas PVM sąskaitas faktūras teikia tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos ,,SABIS“ priemonėmis. Pirkėjas Tiekėjui nekompensuoja PVM sąskaitos faktūros teikimo mokesčių. Pirkėjas elektronines PVM sąskaitas faktūras priima ir apdoroja naudodamasis informacinės sistemos ,,SABIS“ priemonėmis. Elektroninė PVM sąskaita faktūra suprantama kaip PVM sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Nesant objektyvių galimybių sąskaitas pateikti pagal šiame punkte nustatytus reikalavimus, jas Tiekėjas pateikia el. paštu.
4. Visi atsiskaitymai pagal šią Sutartį atliekami eurais.
5. Šalys susitaria taikyti tokią Pirkėjo mokėjimų, atliekamų pagal šią Sutartį, įskaitymo tvarką: (i) pirmąja eile yra įskaitomi Tiekėjo reikalavimai, susiję su mokėjimo prievolių už pagal šią Sutartį pristatytas Prekes įvykdymu; (ii) antrąja eile yra įskaitomi Tiekėjo reikalavimai, susiję su netesybų, delspinigių arba nuostolių pagal šią Sutartį atlyginimu; (iii) trečiąja eile yra įskaitomos kitos Pirkėjo Tiekėjui mokėtinos sumos (jei tokių yra).
6. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
7. Pirkėjas turi teisę sulaikyti apmokėjimą Tiekėjui, jei Tiekėjas pateikė PVM sąskaitą faktūrą ne pagal šios Sutarties 21 punkto reikalavimus.
8. Jei Tiekėjui pagal šią Sutartį yra priskaičiuoti delspinigiai, baudos ir (ar) nuostoliai, Pirkėjo už Prekes mokėtina suma mažinama priskaičiuotų delspinigių, baudų ir (ar) nuostolių suma. Taip pat Pirkėjas turi teisę priskaičiuotus delspinigius, baudas ir (ar) nuostolius išskaičiuoti iš bet kokių Tiekėjui mokėjimų, prieš tai pranešęs Tiekėjui.

24. Avansinis mokėjimas netaikomas.

* 1. **ŠALIŲ TEISĖS IR PAREIGOS**

1. Tiekėjas įsipareigoja:
   1. nuosekliai, sąžiningai, Sutartyje nustatyta tvarka ir sąlygomis, savo rizika bei sąskaita, kaip įmanoma rūpestingiau bei efektyviau, įskaitant Prekių tiekimą pagal geriausius visuotinai pripažįstamus profesinius, techninius standartus bei praktiką, panaudodamas visus reikiamus įgūdžius, žinias ir priemones tiekti Prekes, nurodytas Priede Nr*. [....];*
   2. Prekes, atitinkančias Priede Nr. *[....]* nurodytą būklę, užtikrinant atitikimą tokios rūšies daiktams keliamus reikalavimus, pristatyti per Sutartyje nustatytą terminą, jei reikia, Prekes surinkti, išbandyti ir instaliuoti, įdiegti, atlikti kitus įsipareigojimus numatytus Sutartyje įskaitant ir Prekės defektų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarčiai vykdyti;
   3. prisiimti Prekių žuvimo ar sugedimo riziką iki Prekių priėmimo-perdavimo akto pasirašymo momento;
   4. laikytis visų Lietuvos Respublikoje galiojančių teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui nuostolių atlyginimą, jei Tiekėjas ar jo darbuotojai nesilaikytų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
   5. nedelsiant raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui atlikti Prekės pristatymą nustatytais terminais. Pranešime apie vėlavimo faktą Tiekėjas taip pat privalo nurodyti numatomo vėlavimo trukmę;
   6. užtikrinti, kad Sutarties sudarymo momentu ir visu jos galiojimo laikotarpiu Tiekėjo darbuotojai turėtų reikiamą kvalifikaciją ir patirtį, reikalingą Sutarčiai įvykdyti;
   7. jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, užtikrinti, kad Sutarties sudarymo metu turės teisę verstis Prekių tiekimui reikalinga veikla (įskaitant Tiekėjo darbuotojus ir kitus pasitelkiamus asmenis);
   8. užtikrinti, kad Sutarties vykdymo metu bus laikomasi etikos principų;
   9. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus, Sutarčiai vykdyti reikalingus dokumentus;
   10. užtikrinti asmens duomenų apsaugą, vadovaujantis Bendruoju asmens duomenų reglamentu (ES) 2016/679, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą;
   11. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją su Prekėmis susijusiais klausimais;
   12. nenaudoti Pirkėjo prekių ženklų ar pavadinimo jokioje reklamoje, leidiniuose ar kt. be išankstinio Pirkėjo sutikimo raštu;
   13. atlyginti tiesioginius nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekių pavadinimo ar Prekių ženklo naudojimo, išskyrus atvejus, kai toks pažeidimas atsiranda dėl Pirkėjo kaltės;
   14. esant Pirkėjo prašymui, teikti Pirkėjui paaiškinimus, taip pat teikti ataskaitas apie Sutarties vykdymo eigą raštu ar žodžiu;
   15. per Pirkėjo nurodytą terminą savo lėšomis atlyginti Pirkėjui visus tiesioginius nuostolius ar žalą, susidariusius dėl Tiekėjo netinkamo Sutarties vykdymo arba nevykdymo;
   16. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2. Tiekėjo teisės:
   1. gauti apmokėjimą už kokybiškas, tinkamas ir laiku pristatytas Prekes, kai jis tinkamai vykdo šią Sutartį;
   2. kitos teisės, numatytos Sutartyje ir Lietuvos Respublikos galiojančiuose teisės aktuose.
3. Pirkėjas įsipareigoja:
   1. tinkamai ir sąžiningai vykdyti Sutartį;
   2. priimti su Tiekėju sutartu laiku pristatytas Prekes, jeigu jos atitinka šios Sutarties ir Prekėms taikomus kokybės reikalavimus;
   3. priėmimo metu patikrinti perduodamas Prekes bei po patikrinimo Sutartyje numatyta tvarka pasirašyti Prekių gavimo dokumentus (Prekių priėmimo-perdavimo ir (jei reikia) kitus dokumentus);
   4. suteikti Tiekėjui informaciją raštu ir žodžiu ir (ar) dokumentus, būtinus Sutarčiai vykdyti;
   5. sumokėti Tiekėjui už tinkamas, kokybiškas, pristatytas ir priimtas Prekes šioje Sutartyje nustatyta tvarka ir terminais;
   6. tinkamai vykdyti kitus įsipareigojimus, numatytus Sutartyje.
4. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

**VII TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

1. [*pasirenkamas, kai subtiekėjai nepasitelkiami*] Sutartyje numatytų įsipareigojimų vykdymui Tiekėjas subtiekėjo (-ų) nepasitelks. Be išankstinio Pirkėjo sutikimo Tiekėjas negali pasitelkti naujų (pasiūlyme nenurodytų) subtiekėjų.
2. [*pasirenkamas, kai subtiekėjai pasitelkiami*] Sutartyje numatytų įsipareigojimų vykdymui Tiekėjas pasitelkia šį (-iuos) subtiekėją (-us):

|  |  |  |
| --- | --- | --- |
| *Eil. Nr.* | *Subtiekėjo (-ų) pavadinimas (-ai) ir rekvizitai* | *Subtiekėjui (-ams) perleidžiami įsipareigojimai* |
|  |  |  |
|  |  |  |

1. [*pasirenkamas, kai subtiekėjai pasitelkiami*] Jei Tiekėjas pasiūlyme nurodė, kad, vykdant Sutartį bus pasitelkiami subtiekėjai, šie subtiekėjai nurodomi Sutartyje. Be išankstinio Pirkėjo sutikimo Tiekėjas negali pakeisti Tiekėjo pasiūlyme nurodytų subtiekėjų ir (ar) pasitelkti naujų Tiekėjo pasiūlyme nenurodytų subtiekėjų. Tiekėjas, gavęs išankstinį Pirkėjo sutikimą, gali pasitelkti papildomus subtiekėjus tuo atveju, kai būtina padidinti Prekių tiekimo spartą. Apie subtiekėjų keitimą ir (ar) papildomų subtiekėjų pasitelkimą Tiekėjas turi iš anksto raštu informuoti Pirkėją, nurodydamas subtiekėjų pakeitimo ir (ar) papildomų subtiekėjų pasitelkimo priežastis, būsimus subtiekėjus. Naujai pasitelkiami subtiekėjai turi atitikti visus subtiekėjams Pirkimo sąlygose nustatytus kvalifikacinius reikalavimus (jeigu tokie buvo keliami). Pirkėjui sutikus, subtiekėjų keitimas bei papildomų subtiekėjų pasitelkimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi.
2. [*pasirenkamas, kai subtiekėjai pasitelkiami*] Sutarties vykdymo metu nustačius bent vieno iš Pirkimo sąlygose nustatytų pašalinimo pagrindų atsiradimą subtiekėjo atžvilgiu (jei taikoma), Tiekėjas privalo pakeisti netinkamą subtiekėją (-us).
3. [*pasirenkamas, kai subtiekėjai pasitelkiami*] Jei Pirkėjas turi pagrįstų įtarimų, kad subtiekėjas yra nekompetentingas vykdyti nustatytas pareigas, Pirkėjas gali reikalauti, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju arba reikalauti, kad Tiekėjas pats vykdytų subtiekėjui perduotus sutartinius įsipareigojimus.
4. [*pasirenkamas, kai subtiekėjai pasitelkiami*] Subtiekimas nesukuria sutartinių santykių tarp Pirkėjo ir subtiekėjo. Tiekėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.
5. [*pasirenkamas, kai subtiekėjai pasitelkiami*] Tiekėjo ir subtiekėjo (-ų) sutarties sąlygos neturi prieštarauti šios Sutarties sąlygoms. Subtiekėjas (-ai) vykdydamas (-i) Sutartį privalo vadovautis Sutarties nuostatomis.
6. [*pasirenkamas, kai subtiekėjai pasitelkiami*] Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja Pirkėjui pranešti apie minėtos informacijos pasikeitimus visu Sutarties vykdymo metu bei apie naujus subtiekėjus, kuriuos Tiekėjas ketina pasitelkti vėliau.
7. [*pasirenkamas, kai subtiekėjai pasitelkiami*] Leidžiamas tiesioginis atsiskaitymas su subtiekėjais. Subtiekėjas, norėdamas pasinaudoti tiesioginio atsiskaitymo galimybe, turi pateikti prašymą raštu. Jei subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir subtiekėjo, kurioje aprašoma tiesioginio atsiskaitymo su subtiekėju tvarka ir numatoma teisė Tiekėjui prieštarauti nepagrįstiems mokėjimams subtiekėjui.
8. Jei Tiekėjas sudaro subtiekimo sutartį be Pirkėjo sutikimo, tai laikoma **esminiu Sutarties pažeidimu**.

**VIII SUTARTIES ĮVYKDYMO UŽTIKRINIMAS** [*pasirenkamas, kai reikalaujama pateikti laidavimo raštą ar banko garantiją*]

1. Tiekėjas privalo Sutarties įvykdymą užtikrinti:

|  |  |  |  |
| --- | --- | --- | --- |
| **Sutarties įvykdymo užtikrinimo būdai** | **Sutarties įvykdymo užtikrinimo pateikimo terminas** | **Sutarties įvykdymo užtikrinimo vertė** | **Sutarties įvykdymo užtikrinimo galiojimo terminas** |
| Tiekėjas kartu su lydraščiu turi pateikti **pirmo pareikalavimo neatšaukiamą besąlyginę (-į)** Lietuvos Respublikoje ar užsienyje registruoto banko, draudimo bendrovės sutarties įvykdymo užtikrinimo garantiją ar laidavimo raštą, kartu su laidavimo draudimo liudijimo (poliso) bei jo **apmokėjimo** kopija (toliau – Sutarties įvykdymo užtikrinimas) | Tiekėjas pateikia ne vėliau kaip per 5 (penkias) darbo dienas nuo Sutarties pasirašymo dienos | [*pasirenkamas standartiniais atvejais*] Ne mažiau kaip [*įrašyti procentą, įprastai ne daugiau kaip 5*] procentai nuo Sutarties kainos (įskaitant PVM).  [*pasirenkamas, kai užtikrinimo dydis procentais atskleistų pasiūlymo kainą iki antrojo vokų plėšimo*] Ne mažiau kaip [*įrašyti sumą, neviršijančią 5 procentų nuo pirkimui suplanuotos vertės*] EUR (įskaitant PVM). | Įsigalioja banko ar draudimo bendrovės laidavimo draudimo liudijimo išdavimo dieną arba jame nurodytą vėlesnę dieną, tačiau ne vėliau, kaip jo pateikimo Pirkėjui dieną, ir turi galioti ne trumpiau nei per visą Sutarties galiojimo laikotarpį |

1. Sutarties įvykdymo užtikrinime turi būti nurodyta, kad jį išdavęs subjektas įsipareigoja neatšaukiamai ir besąlygiškai sumokėti Pirkėjui aukščiau nurodytą sumą per 5 (penkias) darbo dienas po Pirkėjo pirmojo rašytinio reikalavimo apie sutartinių įsipareigojimų nevykdymą ar jų netinkamą vykdymą pateikimo dienos. Tiekėjas ir (ar) minėtą užtikrinimą išdavęs subjektas neturi teisės reikalauti, jog Pirkėjas pagrįstų savo reikalavimą, t. y. Pirkėjas rašytiniame reikalavime tik nurodo, kokių sutartinių įsipareigojimų Tiekėjas neįvykdė ar juos įvykdė netinkamai ir jokie papildomi įrodymai nėra pateikiami. Pirkėjas neįsipareigoja įrodyti realiai patirtų nuostolių ir Tiekėjas pateikdamas Sutarties įvykdymo užtikrinimą pareiškia ir garantuoja, jog Sutarties įvykdymo užtikrinimo suma, nurodyta Pirkimo sąlygose, laikytina minimaliais Pirkėjo nuostoliais, kurių atskirai nereikia įrodinėti.
2. Pratęsus Tiekėjo sutartinių įsipareigojimų įvykdymo terminą, atitinkamai turi būti pratęstas ir Sutarties įvykdymo užtikrinimo galiojimo terminas.
3. Pirkėjas grąžina Tiekėjui Sutarties įvykdymo užtikrinimo ne vėliau kaip per 30 (trisdešimt) dienų nuo Tiekėjo Sutartimi prisiimtų įsipareigojimų įvykdymo dienos.

**IX ŠALIŲ ATSAKOMYBĖ**

1. Už savo sutartinių įsipareigojimų nevykdymą ir (ar) netinkamą vykdymą Šalys atsako Sutartyje ir teisės aktuose nustatyta tvarka.
2. Kiekviena Šalis teisės aktų nustatyta tvarka atsako kitai Šaliai už tiesioginius nuostolius, vienos Šalies patirtus dėl šioje Sutartyje numatytų kitos Šalies įsipareigojimų pažeidimo.
3. Tiekėjas, ne dėl Pirkėjo kaltės laiku nepristatęs Prekių (jų dalies), Pirkėjui pareikalavus, moka Pirkėjui 0,02 (dviejų šimtųjų) procentų dydžio delspinigius nuo nepristatytų Prekių vertės už kiekvieną uždelstą dieną.
4. Už nustatytų Prekių trūkumų nepašalinimą per Sutartyje nustatytus terminus Tiekėjas, Pirkėjui pareikalavus, moka Pirkėjui 0,02 (dviejų šimtųjų) procento dydžio delspinigius nuo trūkumų turinčių Prekių kainos už kiekvieną uždelstą dieną nuo trūkumų pašalinimo termino pabaigos.
5. Tiekėjui vėluojant pristatyti Prekes arba pašalinti Prekių trūkumus ilgiau kaip per 30 (trisdešimt) kalendorinių dienų nuo termino pristatyti Prekes ar pašalinti trūkumus pabaigos ir nesant objektyvių nuo Tiekėjo nepriklausančių aplinkybių, lemiančių vėlavimą, tai laikoma esminiu Sutarties pažeidimu, Pirkėjas nutraukia Sutartį, o Tiekėjas privalo sumokėti Pirkėjui 5 (penkių) procentų dydžio baudą, skaičiuojamą nuo Sutarties kainos, ir atlyginti nuostolius, susijusius su Sutarties nutraukimu bei kito Prekių tiekėjo samdymu pagal Sutartį Prekėms įsigyti (jei taikoma), kurių nepadengia nurodyta bauda.
6. Pirkėjas, nesant šioje Sutartyje nurodytų apmokėjimo sulaikymo pagrindų, nesumokėjęs Tiekėjui už pristatytas kokybiškas Prekes per Sutartyje nurodytą terminą, Tiekėjui pareikalavus, moka 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną uždelstą dieną.
7. Tiekėjas, nepagrįstai, t. y. nesant Sutartyje ar aktualiuose teisės aktuose imperatyviai numatytų Sutarties nutraukimo pagrindų, nutraukęs Sutartį, moka Pirkėjui 5 (penkių) procentų dydžio baudą, skaičiuojamą nuo Sutarties kainos.
8. Tiekėjas, pažeidęs konfidencialumo įsipareigojimus, už kiekvieną atskirą pažeidimą Pirkėjui moka 3 000 (trijų tūkstančių) EUR dydžio baudą, kuri laikoma minimaliais nuostoliais, bei atlygina visus Pirkėjo patirtus nuostolius, kiek jų nepadengia numatyta bauda.
9. Šalis, nesilaikiusi asmens duomenų apsaugos reikalavimų, įsipareigoja kitos Šalies reikalavimu sumokėti 3 000,00 (trijų tūkstančių) EUR baudą už kiekvieną atskirą pažeidimą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda.
10. Netesybų sumokėjimas ir (ar) nuostolių atlyginimas neatleidžia Šalių nuo pareigos vykdyti visus prisiimtus įsipareigojimus.
11. Šalys pareiškia ir patvirtina, kad šioje Sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
12. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*) (taip kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Sutarties, ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui. Jeigu nenugalimos jėgos aplinkybės užsitęsia ilgiau kaip 60 kalendorinių dienų, Šalys tarpusavio susitarimu gali nutraukti sutartį.

**X SUTARTIES GALIOJIMAS, PAKEITIMAS, NUTRAUKIMAS**

1. Sutarties sudarymas ir įsigaliojimas:
   1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo, bet ne ilgiau kaip **10 (dešimt)** **mėnesių**. Šalims pratęsus Prekių tiekimo laikotarpį Sutarties 11.1 punkte ir jo papunkčiuose nustatyta tvarka, atitinkamai prasitęsia ir Sutarties galiojimas.
2. Sutartis gali būti nutraukta rašytiniu abiejų Šalių susitarimu.
3. Pirkėjas turi teisę vienašališkai nutraukti šią Sutartį prieš terminą įspėjęs kitą Sutarties Šalį raštu prieš 25 (dvidešimt penkios) darbo dienas šiais atvejais:
   1. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
   2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
   3. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
   4. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas, vadovaujantis Lietuvos Respublikos civilinio kodekso 6.217 straipsniu;
   5. kai Tiekėjas sudaro subtiekimo sutartį be Pirkėjo sutikimo;
   6. kai Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;
   7. kai paaiškėjo, kad Tiekėjas, su kuriuo sudaryta Sutartis, turi būti pašalintas iš Pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;
   8. kai paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
   9. dėl kitokio pobūdžio neveiksnumo, trukdančio vykdyti Sutartį.
4. Tiekėjas turi teisę vienašališkai nutraukti šią Sutartį, kai Pirkėjas 60 (šešiasdešimt) kalendorinių dienų vėluoja atlikti mokėjimus už pristatytas Prekes.
5. Šalys žino ir supranta, kad, jei Sutartis bus nutraukta dėl Tiekėjo esminio Sutarties pažeidimo, Pirkėjas, vadovaudamasis Lietuvos Respublikos viešųjų pirkimų įstatymo 91 straipsnio 1 punktu, privalės viešai paskelbti apie Sutarties neįvykdymą ar netinkamą įvykdymą.
6. Sutarties galiojimo laikotarpiu Sutarties sąlygų keitimui taikomos Lietuvos Respublikos viešųjų pirkimų įstatymo bei šį įstatymą įgyvendinančių teisės aktų nuostatos.
7. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai buvo pateiktos Pirkimo sąlygose.
8. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti atsakymą raštu. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas Šalių rašytiniu sutarimu, kuris tampa neatskiriama Sutarties dalimi.

**XI KONFIDENCIALUMAS**

1. Sutarties galiojimo laikotarpiu ir jai pasibaigus Šalys įsipareigoja laikytis konfidencialumo, t. y., įsipareigoja saugoti paslaptyje bet kokią techninę, intelektinę, komercinę ir kitokią informaciją, kurią bet kuri šalis laiko tokia ir suteikia viena kitai, ir imsis priemonių užtikrinti, kad gauta informacija nebūtų atskleista tretiesiems asmenims, išskyrus atvejus, kai to reikalauja Lietuvos Respublikos įstatymai. Šalys įsipareigoja konfidencialios informacijos neatskleisti jokiam trečiajam asmeniui. Taip pat Šalys susitaria laikyti konfidencialia ir neatskleisti jokiam trečiajam asmeniui jokios informacijos, kuri tapo prieinama vykdant šia Sutartimi prisiimtus įsipareigojimus.
2. Visa Pirkėjo Tiekėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali.
3. Šalys konfidencialia informacija taip pat laiko tokią informaciją, kuri vykdant Pirkėjo veiklą, sukaupta ir kaupiama, taip pat Pirkėjo disponuojama, konfidenciali, Tretiesiems asmenims viešai neprieinama vertinga ir saugoma informacija: žodinė – t. y., egzistuojanti žmogaus atmintyje ir neišsaugota (neišreikšta) jokia materialia forma; rašytinė – saugoma materialioje laikmenoje (fiziniu ar elektroniniu formatu), bet kokios rūšies ar prigimties ir išreikšta bet kokiomis priemonėmis, nepriklausomai nuo laikmenos, kanalo, saugojimo ar perdavimo įrangos rūšies (kuri gali būti laikoma dokumentuose, kompiuteriuose, įvairiose informacijos (įskaitant skaitmeninėse) laikmenose, informacinėse sistemose (duomenų bazėse), debesijoje, brėžiniuose, schemose ir kitose laikmenose) ir kuri yra įtraukta į Užsakovo generalinio direktoriaus įsakymu patvirtintą Užsakovo konfidencialios informacijos sąrašą, su kuriuo yra supažindinama pasirašytinai. Konfidenciali informacija yra laikoma konfidencialia, nepriklausomai nuo jos gavimo ar laikymo formos, nepriklausomai nuo žymų „konfidenciali informacija“, „konfidenciali (riboto naudojimo) informacija“ ar analogišką reikšmę turinčių žymų buvimo ar nebuvimo. Konfidenciali informacija gali būti laikoma dokumentuose, kompiuteriuose, įvairiose informacijos (įskaitant skaitmeninėse) laikmenose, Užsakovo informacinėse sistemose (duomenų bazėse), debesijoje, brėžiniuose, schemose ir bet kokiose kitose laikmenose. Viena iš Konfidencialios informacijos rūšių yra Konfidenciali (riboto naudojimo) informacija, prieiga prie kurios yra maksimaliai apribota.
4. Šioje Sutartyje nustatyti Šalių konfidencialumo įsipareigojimai galioja neterminuotai.

**XII PRANEŠIMAI**

1. Sutarties Šalių susirašinėjimas vykdomas lietuvių kalba. Visi Šalių pagal Sutartį viena kitai siunčiami pranešimai ir kita korespondencija bus teikiami asmeniškai, žemiau nurodytais registruotu paštu arba el. paštu, išskyrus atvejus, kai Sutartyje numatyta kitaip:
   1. Tiekėjo adresas: [*įrašyti*], el. paštas: [*įrašyti*], asmuo, atsakingas už Sutarties vykdymą, – [*įrašyti pareigas, vardą, pavardę]*, tel. [*įrašyti*].
   2. Pirkėjo adresas: S. Konarskio g. 49, LT-03123 Vilnius, el. paštas: [lrt@lrt.lt](mailto:lrt@lrt.lt), asmuo, atsakingas už Sutarties vykdymą – [*įrašyti pareigas, vardą, pavardę]*, tel. [*įrašyti*].
2. Kiekviena Šalis privalo per 5 (penkias) darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.

**XIII ASMENS DUOMENŲ TVARKYMAS**

1. Vykdant Sutartį Pirkėjas kaip duomenų valdytojas gali tvarkyti šiuos Tiekėjo darbuotojų ar kitų įgaliotų fizinių asmenų (pvz., įgaliotinių, valdymo organų narių ar kt.) (toliau ir – Įgalioti atstovai) asmens duomenis:
   1. vardas ir pavardė;
   2. asmens kodas;
   3. individualios veiklos vykdymo pažymos numeris (jeigu Tiekėjas vykdo veiklą su individualios veiklos pažyma);
   4. PVM mokėtojo kodas (jeigu Tiekėjas yra PVM mokėtojas);
   5. gyvenamosios vietos adresas (jei asmuo nevykdo veiklos konkrečioje buveinėje, o gyvenamosios vietos adresas reikalingas su juo susisiekti);
   6. veiklos vietos adresas (jei asmuo vykdo veiklą konkrečioje buveinėje);
   7. išsilavinimą, kvalifikaciją ir darbo patirtį patvirtinantys asmens duomenys (jei reikalinga sutarčiai sudaryti);
   8. banko sąskaitos numeris;
   9. duomenys apie Prekių kainas ir mokėjimų duomenys;
   10. pareigos;
   11. telefono numeris ir / ar elektroninio pašto adresas;
   12. susirašinėjimo su Pirkėju turinys, kiti duomenys, sugeneruoti sutarties vykdymo metu (pvz., parašas dokumentuose);
   13. įgaliojimų (atstovavimo) duomenys;
   14. transporto priemonės valstybinis numeris, transporto priemonės registracijos numeris ir transporto priemonės statymo laikotarpis (jei reikalinga įvažiavimo į Pirkėjo teritoriją kontrolei).
2. Sutarties [...] punkte nurodyti Įgaliotų asmenų asmens duomenys tvarkomi tik Sutarties sudarymo, apskaitos, vykdymo ir nutraukimo tikslu.
3. Sutarties [.....] punkte nurodyti Tiekėjo asmens duomenys yra renkami ir tvarkomi, siekiant įvykdyti Sutartį, kurios šalis yra duomenų subjektas, arba siekiant imtis veiksmų duomenų subjekto prašymu prieš sudarant Sutartį (Bendrojo duomenų apsaugos reglamento 6 str. 1 d. b) p.); taip pat siekiant įvykdyti duomenų valdytojui taikomą teisinę prievolę (Bendrojo duomenų apsaugos reglamento 6 str. 1 d. c) p.).
4. Tiekėjas kaip duomenų subjektas Sutarties [......] punkte nurodytus duomenis pateikia Sutarties sudarymo metu (prieš sudarant Sutartį) arba Sutarties vykdymo metu.
5. Sutarties [....] punkte nurodytus asmens duomenis Pirkėjas saugo tiek, kiek reikia tikslams, kuriems jie tvarkomi, pasiekti, taip pat vadovaudamasi tokio pobūdžio duomenų saugojimo reikalavimais, nustatytais teisės aktuose.
6. Sutarties [....] punkte nurodyti Įgaliotų asmenų asmens duomenys yra renkami ir tvarkomi, siekiant teisėtų duomenų valdytojo arba trečiosios šalies interesų (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) 6 str. 1 d. f) p.), taip pat sutikimo pagrindu (Reglamento 6 str. 1 d. a) p.).
7. Tiekėjas patvirtina, kad susipažino su Pirkėjo asmens duomenų tvarkymo tvarkos aprašu (toliau – Aprašas), kuris detaliai aprašo kaip Pirkėjas tvarko Tiekėjo asmens duomenis. Aprašas yra skelbiamas Pirkėjo interneto svetainėje: <https://apie.lrt.lt/valdymas/svarbus-dokumentai/asmens-duomenu-apsauga>.
8. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
9. Po Sutarties sudarymo per 5 (penkias) darbo dienas Tiekėjas turi pateikti duomenis apie tai ar jis yra duomenų valdytojas ar duomenų tvarkytojas. Pirkėjas, įvertinęs pateiktą informaciją, pateiks atsakymą per 7 (septynias) darbo dienas nuo Tiekėjo pateiktos informacijos gavimo dienos. Nustačius, kad Tiekėjas yra duomenų tvarkytojas kartu su atsakymu jam bus pateikta pasirašyti duomenų tvarkymo sutartis, kurią Tiekėjas turi pasirašyti per 7 (septynias) darbo dienas. Tiekėjas praleidęs terminą pasirašyti duomenų tvarkymo sutartį už kiekvieną sekančią kalendorinę dieną mokės sutarties 51 punkte numatytą baudą.
10. Tiekėjui vėluojant pasirašyti duomenų tvarkymo sutartį ilgiau kaip 30 (trisdešimt) kalendorinių dienų nuo Pirkėjo pranešimo, kad būtina pasirašyti sutartį ir nesant objektyvių nuo Tiekėjo nepriklausančių aplinkybių, lemiančių vėlavimą, tai laikoma esminiu Sutarties pažeidimu, Pirkėjas nutraukia Sutartį, o Tiekėjas privalo sumokėti 47 punkte nurodyto dydžio baudą.

**XIV APLINKOSAUGINIŲ KRITERIJŲ NUSTATYMO TEISINIS PAGRINDAS**

1. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) *4.4.3*.papunkčiu.

**XV BAIGIAMOSIOS NUOSTATOS**

1. Šalis neturi teisės perleisti savo teisių ir įsipareigojimų pagal šią Sutartį tretiesiems asmenims be išankstinio kitos Šalies sutikimo raštu.
2. Jeigu kuri nors šios Sutarties nuostata pagal taikomus įstatymus ar kitus teisės aktus bus laikoma arba taps negaliojanti, likusios jos nuostatos ir toliau galios, jei Sutartis be šios nuostatos nepraras prasmės, kurią Šalys ją sudarydamos norėjo suteikti. Jeigu kuri nors šios Sutarties nuostata ar jos dalis yra arba taps negaliojanti ir Šalių neįpareigojanti, Šalys gera valia ją aptars ir pataisys arba pakeis kita formuluote, kuo tiksliau atspindinčia Šalių ketinimus.
3. Šiai Sutarčiai taikoma Lietuvos Respublikos teisė. Visi ginčai ir nesutarimai sprendžiami derybomis. Nepavykus ginčo ar nesutarimo išspręsti derybomis per 30 (trisdešimt) dienų, toks ginčas ar nesutarimas bus sprendžiamas teismine tvarka kompetentingame Lietuvos Respublikos teisme.
4. Ši Sutartis yra sudaryta dviem egzemplioriais lietuvių kalba. Kiekviena Šalis gauna po vieną Sutarties egzempliorių.
5. Sutarties priedai yra neatskiriama Sutarties dalis. Sutarties nuostatos taikomos vieningai ir jos priedams.
6. Kiekviena iš Šalių pareiškia ir garantuoja kitai Šaliai, kad sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.

**XVI** **SUTARTIES PRIEDAI**

1. Priedas Nr.  *[....]* – Techninė specifikacija, prekių kiekis bei kainos.

**XVII JURIDINIAI Šalių adresai**

|  |  |
| --- | --- |
| **Pirkėjas:** | **Tiekėjas:** |
| **Viešoji įstaiga „Lietuvos nacionalinis radijas ir televizija“** | **[*įrašyti*]** |
| S. Konarskio g. 49, LT-03123 Vilnius | [*įrašyti*] |
| Juridinio asmens kodas 124241078 | Juridinio asmens kodas  [*įrašyti*] |
| PVM mokėtojo kodas LT242410716 | PVM mokėtojo kodas [*įrašyti*] |
| A. s. Nr. LT88 4010 0424 0004 3899 | A. s. [*įrašyti*] |
| Luminor Bank AS Lietuvos skyrius, banko kodas 40100 | [*įrašyti*] bankas, banko kodas [*įrašyti*] |
| Tel. +370 5236 3000 | Tel. [*įrašyti*] |
| El. paštas [lrt@lrt.lt](mailto:lrt@lrt.lt) | El. paštas  [*įrašyti*] |
| [*įrašyti pareigas*]  [*įrašyti vardą, pavardę*]  (parašas) | [*įrašyti pareigas*]  [*įrašyti vardą, pavardę*]  (parašas) |

Sutarties priedas Nr. *[....]*

**PREKIŲ KIEKIS IR KAINOS**

[*įkelti informaciją iš pasiūlymo formos*]

**TECHNINĖ SPECIFIKACIJA**

[*įkelti informaciją iš Pirkimo sąlygų*]

|  |  |
| --- | --- |
| **Pirkėjas:** | **Tiekėjas:** |
| [*įrašyti pareigas*]  [*įrašyti vardą, pavardę*] | [*įrašyti pareigas*]  [*įrašyti vardą, pavardę*] |